DA-LP's verlaat Nasionale Vergadering | Maroela Media
Mmusi Maimane, parlementêre leier van die DA, het gedreig dat DA-LP's die Nasionale Vergadering sal verlaat indien Baleka Mbete, speaker van die parlement, nie die vraag beantwoord oor of polisiebeamptes gebruik is om EFF-LP's te verwyder nie.
Thandi Modise, voorsitter van die Nasionale Raad van Provinsies, het tussenbeide getree en gesê die DA se LP's is welkom om die Nasionale Vergadering te verlaat maar dat hulle nie aangesê word om dit te doen nie. "Ons het nie vir julle gesê om die Nasionale Vergadering te verlaat nie, as julle die besluit wil neem moet julle dit op julle eie neem."
Maimane staan die media te woord buite die Nasionale Vergadering. Foto: Twitter
Modise het verduidelik dat die parlementêre beskermingsdienste ingeroep is en die veiligheidsmagte hul samewerking gegee het. "Ja dit is nie gewoon nie, maat dit is nie gewoon dat die gesamentlike sitting in 'n sitting vir vrae verander word nie. Kan ons asseblief voortgaan?" het Modise gesê.
Sy het gesê sy kan nie bepaal wie was polisiebeamptes in die groep wat die EFF-LP's verwyder het nie.
Die DA se LP's het hierna opgestaan en die Nasionale Vergadering verlaat. Pres. Jacob Zuma het hierna met sy staatsrede voortgegaan.
Ons parlementere opening is n sirkus. Wat moet die buiteland van ons dink
Maar Zuma HET toe sy toespraak voltooi – ongeag die Malemas en die DA se pogings om dit te blokkeer.
Dankie VF+ dat julle bly sit het – en julle nie so vieslik soos die DA gedra het nie. En ek weet julle gaan Zuma volgende week loop – veral oor sy uitlatings oor grond! Vat hom!
Dit is nou ons wonderlike land, julle voel vere vir die mense van die land solank julle clowns kan maak van jul self en die land se naam deur die modder kan sleep is alles happy go lucky. Mooi so Suid-Afrika so trots op julle…..
Hoe kinderagtig! Die DA kla wanneer die ANC die polisie inspan maar hulle doen dieselfde wanneer die ANC hulle vergaderings lastig val. Die DA beteken niks.